ขอสอบถามหน่อยนะคะท้องได้7สัปดาห์ ไม่มีอาการปวดท้องใดๆพอไปเข้าห้องน้ำมีเลือดสีเเดงสดเเต่ไม่มากออกมา จะเป็นอันตรายอะไรไหมคะ
สวัสดีค่ะ การมีเลือดออกทางช่องคลอดในขณะที่ตั้งครรภ์อยู่นั้น อาจมีสาเหตุจากภาวะแทรกซ้อนของการตั้งครรภ์เช่น แท้งสมบูรณ์ แท้งไม่สมบูรณ์ แท้งคุกคามคือยังไม่ได้แท้งจริงๆ หรือเป็นภาวะท้องนอกมดลูก ท้องลมได้ หรืออาจเป็นสาเหตุที่ไม่เกี่ยวกับการตั้งครรภ์เช่นการติดเชื้อที่ช่องคลอดหรือปากมดลูก การฉีกขาดของเยื่อบุอวัยวะเพศเป็นอาการที่ควรจะรีบไปพบแพทย์เพื่อตรวจหาสาเหตุที่แน่ชัด เพราะถ้าเป็นภาวะแทรกซ้อนต่างๆของการตั้งครรภ์ ควรได้รับการดูแลอย่างเหมาะสมโดยสูตินรีแพทย์ต่อไป ในระหว่างนี้งดการมีเพศสัมพันธ์ ระวังการกระทบกระแทกที่หน้าท้อง ยังไม่ซื้อยาใดๆมาใช้เอง